Diari Oficial de la Generalitat Valenciana


Sumari del DOGV 4868, del 22-10-2004 (2004/10956)

Informació pública de la proposta de programa d'actuació integrada de la unitat d'execució residencial número 11 de les previstes a l'homologació modificativa i global de les normes subsidiàries de planejament municipal d'Almoradí.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4868

Data del DOGV
:   22-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10706


Organisme emissor
:   Ajuntament d'Almoradí

Tipus de document
:   Anunci

Informació pública de la proposta de programa d'actuació integrada de la unitat d'execució residencial número 11 de les previstes a l'homologació modificativa i global de les normes subsidiàries de planejament municipal d'Almoradí. [2004/Q10635]
  
L'Agrupació d'Interés Urbanístic UER.11 d'Almoradí ha presentat en este ajuntament, a l'empara de l'article 45.1 de la Llei Reguladora de l'Activitat Urbanística, una proposta de programa d'actuació integrada de la unitat d'execució residencial número 11 de les previstes en l'homologació de les normes subsidiàries de planejament municipal vigents, amb la documentació complementària composta per memòria de programa d'actuació integrada, escriptura de constitució d'agrupació d'interés urbanístic, projecte d'urbanització i projecte de reparcel·lació, i l'alcalde president de l'Ajuntament d'Almoradí, mitjançant el Decret de data 24 de setembre de 2004, ha resolt:
  
Primer
  
Sotmetre a informació pública la proposta de programa d'actuació integrada de la unitat d'execució residencial número 11 de les previstes en l'homologació modificativa i global de les normes subsidiàries de planejament municipal d'Almoradí, presentada per l'Agrupació d'Interés Urbanístic UER.11 d'Almoradí, amb la documentació complementària, composta per programa, escriptura de constitució i estatuts de l'agrupació d'interés urbanístic, projecte d'urbanització i projecte de reparcel·lació, tot això d'acord amb allò que disposa l'article 45.2.b de la Llei 6/1994, de 15 de novembre, Reguladora de l'Activitat Urbanística, mitjançant la publicació d'anuncis en el Diari Oficial de la Generalitat Valenciana, en un diari d'informació general editat a la Comunitat Valenciana i la remissió d'un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada.
  
Segon
  
Els projectes, juntament amb l'expedient que s'instruïx, podran ser objecte de consulta pública a l'Oficina Tècnica d'Urbanisme d'este ajuntament per un termini de 20 dies, comptadors des de la darrera publicació de l'edicte en el Diari Oficial de la Generalitat Valenciana, i s'hi podran presentar les al·legacions i les alternatives tècniques que es consideren oportunes.
  
Tercer
  
Una vegada transcorregut este termini, es podran presentar en plica tancada proposicions juridicoeconòmiques en competència, durant cinc dies, amb la documentació continguda en l'article 32.c i d) de la Llei Reguladora de l'Activitat Urbanística. Les pliques s'obriran el sendemà hàbil a aquell en què finalitze el període de presentació, i romandran a informació pública durant un termini addicional de 10 dies, durant el qual es podrà examinar i formular les al·legacions que s'estimen convenients.